**Feladatlista-megoldás**

**Célkitűzés:**

Jelen feladatok segítségével a hallgató megismerkedhet az adatvédelem egyes fogalmaival, megfelelően tájékozódhat és kereshet szakmai anyagokat a Nemzeti Adatvédelmi és Információszabadság Hatóság (NAIH) weboldalán.

Az alábbi feladatok megoldásához és a kérdések megválaszolásához nyissa meg a <https://naih.hu/> weboldalt, keresse meg a szükséges információkat, olvassa el, majd válaszolja meg a kérdéseket.

1. **Mit jelent a személyes adat?**

<https://naih.hu/adatvedelmi-szotar>

*bármely meghatározott, azonosított vagy azonosítható természetes személlyel [érintett] kapcsolatba hozható adat és az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az érintettel akkor helyreállítható a kapcsolat, ha az adatkezelő rendelkezik azokkal a technikai feltételekkel, amelyek a helyreállításhoz szükségesek.*

<https://naih.hu/GDPR/GDPR_HU_korregendumokkal.pdf>

*azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;*

1. **Mit jelent az Infotv.?**

<https://naih.hu/adatvedelmi-szotar>

*2011. évi CXII. törvény az információs önrendelkezési jogról és az információszabadságról, amelyet az Alaptörvény VI. cikke alapján az Országgyűlés az információs önrendelkezési jog és az információszabadság biztosítása érdekében, az ezen jogok érvényesülését szolgáló alapvető szabályokról, valamint az ellenőrző hatóságról (NAIH) alkotott. A törvény célja, hogy a természetes személyek magánszféráját az adatkezelők tiszteletben tartsák, valamint a közügyek átláthatósága a közérdekű és a közérdekből nyilvános adatok megismeréséhez és terjesztéséhez fűződő jog érvényesítésével megvalósuljon. 2012. január 1-től hatályos.*

1. **Mit jelent a célhoz kötött adatkezelés?**

<https://naih.hu/adatvedelmi-szotar>

*személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie. Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető. Az adatkezelés során biztosítani kell, hogy az adatok pontosak, teljesek és - ha az adatkezelés céljára tekintettel szükséges - naprakészek legyenek, valamint azt, hogy az érintettet csak az adatkezelés céljához szükséges ideig lehessen azonosítani.*

<https://naih.hu/GDPR/GDPR_HU_korregendumokkal.pdf>

*A személyes adatok gyűjtése: csak meghatározott, egyértelmű és jogszerű célból történjen, és azokat ne kezeljék ezekkel a célokkal össze nem egyeztethető módon; a 89. cikk (1) bekezdésének megfelelően nem minősül az eredeti céllal össze nem egyeztet-hetőnek a közérdekű archiválás céljából, tudományos és történelmi kutatási célból vagy statisztikai célból történő további adatkezelés („célhoz kötöttség”);*

1. **Mit jelent a hozzájárulás?**

<https://naih.hu/adatvedelmi-szotar>

*az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez. Különleges adatok esetében szükséges az írásos forma.*

<https://naih.hu/GDPR/GDPR_HU_korregendumokkal.pdf>

*„az érintett hozzájárulása”: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;*

1. **Mit jelent a különleges adat?**

<https://naih.hu/adatvedelmi-szotar>

*a faji eredetre, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, a szexuális életre, az egészségi állapotra, valamint a kóros szenvedélyre vonatkozó és a bűnügyi személyes adat.*

<https://naih.hu/GDPR/GDPR_HU_korregendumokkal.pdf>

*A személyes adatok különleges kategóriái: A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok […].*

1. **Mit jelent az adatkezelés?**

<https://naih.hu/adatvedelmi-szotar>

*az alkalmazott eljárástól függetlenül az adatokon végzett bármely művelet, például az adatok gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (ujj- vagy tenyérnyomat, DNS-minta, íriszkép stb.) rögzítése.*

<https://naih.hu/GDPR/GDPR_HU_korregendumokkal.pdf>

*a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;*

1. **Mit jelent az adatkezelő?**

<https://naih.hu/adatvedelmi-szotar>

*az a személy vagy szervezet, aki/amely az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.*

<https://naih.hu/GDPR/GDPR_HU_korregendumokkal.pdf>

*az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;*

1. **Mit jelent az adatfeldolgozás?**

<https://naih.hu/adatvedelmi-szotar>

*az adatkezelési műveletekhez kapcsolódó technikai feladatok elvégzése (függetlenül a műveletek végrehajtásához alkalmazott módszertől és eszköztől, valamint az alkalmazás helyétől).*

1. **Mit jelent az adatfeldolgozó?**

<https://naih.hu/adatvedelmi-szotar>

*az személy vagy szervezet, aki/amely az adatkezelővel kötött szerződése alapján – beleértve a jogszabály rendelkezése alapján történő szerződéskötést is – az adatok feldolgozását végzi.*

<https://naih.hu/GDPR/GDPR_HU_korregendumokkal.pdf>

*az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;*

1. **Mit jelent az adatalany/érintett?**

<https://naih.hu/adatvedelmi-szotar>

*bármely meghatározott személyes adat alapján azonosított vagy egyébként – közvetlenül vagy közvetve – azonosítható természetes személy. A személy különösen akkor tekinthető azonosíthatónak, ha őt – közvetlenül vagy közvetve – név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet.*

1. **Mit jelent az adatvédelmi incidens?**

<https://naih.hu/tudnivalok-az-adatvedelmi-incidensek-kezeleserol>

*Az adatvédelmi incidens a GDPR 4. cikk 12. pontja értelmében a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését (rendelkezésre állás sérülése), megváltoztatását (integritás sérülése), jogosulatlan közlését vagy az azokhoz való jogosulatlan hozzáférést (bizalmas jelleg sérülése) eredményezi.*

<https://naih.hu/GDPR/GDPR_HU_korregendumokkal.pdf>

*a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;*

1. **Milyen eljárások indítására van lehetőség az adatkezelés érintettjeként fordulva a hatósághoz?**

*Vizsgálati eljárás (GDPR)*

*Adatvédelmi hatósági eljárás (GDPR)*

*Vizsgálati eljárás (bűnüldözési, honvédelmi, nemzetbiztonsági adatkezelés)*

*Adatvédelmi hatósági eljárás (bűnüldözési, honvédelmi és nemzetbiztonsági adatkezelés)*

<https://naih.hu/adatkezeles-erintettjekent-fordulok-a-hatosaghoz>

1. **Mit jelent a GDPR? Másolja ide a keresett dokumentum elérési linkjét (URL cím) is!**

*AZ EURÓPAI PARLAMENT ÉS A TANÁCS 2016. április 27-i (EU) 2016/679 RENDELETE a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)*

<https://naih.hu/component/phocadownload/category/33-gdpr>

<https://naih.hu/GDPR/GDPR_HU_korregendumokkal.pdf>

1. **2020. november 18-án milyen tárgyban került közzétételre határozat? Másolja ide a keresett határozat elérési linkjét (URL cím) is!**

*E-mail cím helyesbítéséhez való jog*

<https://naih.hu/hatarozatok-vegzesek>

1. **Az üzemanyag-szállítást végző gépjárművek biztonságossá tétele érdekében fedélzeti kamera alkalmazására vonatkozó NAIH által közzétett állásfoglalás szerint alkalmazhatóak-e a GDPR rendelkezései? Másolja ide a keresett állásfoglalás elérési linkjét (URL cím) is! Mikor került közzétételre az állásfoglalás?**

*Igen, tekintettel arra, hogy a tervezett adatkezelést a Társaság mint jogi személy üzleti tevékenysége keretében hajtaná végre, így az nem minősül magáncélú adatkezelésnek, ezért arra a GDPR rendelkezéseit alkalmazni kell.*

<https://naih.hu/adatvedelmi-allasfoglalasok>

2020. szeptember 16.

A feladatok megoldását és a kérdések megválaszolását követően a hallgató az adatvédelem egyes kulcsfogalmait megismeri és elsajátítja. A NAIH weboldalán képes tájékozódni, a releváns információkat megtalálni az eljárásokra, határozatokra, állásfoglalásokra vonatkozóan.